**Valsts izglītības attīstības aģentūras iepirkuma komisija ir saņēmusi ieinteresēto piegādātāju jautājumus par iepirkuma “Komunikācijas kampaņu izstrāde un īstenošana” (identifikācijas numurs VIAA 2017/39 ESF) nolikumu (iepirkuma priekšmeta 1. daļā), un sniedz šādas atbildes**

**Jautājums:** *Vai ir paredzēta atsevišķa informatīvā sadaļa par mūžizglītību VIAA mājaslapā?**Ja jā, vai pretendentam tad ir jānodrošina arī šīs sadaļas satura izveide un vizuālais noformējums, saskaņā ar kampaņas koncepciju?*

**Atbilde:** VIAA mājaslapā jau ir atsevišķa sadaļa par mūžizglītību jeb pieaugušo izglītību, kas atrodama šādā adresē: <http://viaa.gov.lv/lat/pieauguso_izglitiba/par_projektu/> Uz šo brīdi sadaļā ir pieejama vispārīga informācija par projektu, kalendārs, jaunumi un pasākumi. Saskaņā ar iepirkuma 1. daļas specifikācijas II daļu “Darba uzdevums” un tās 2.3.apakšpunktu “Digitālā komunikācija” (33.lpp.) uz kampaņas laiku paredzētas vēl 3 jaunas sadaļas – “Mācības” (mācību uzskaitījums un izglītības iestādes), “Mērķauditorija” (informācija, kurš var pieteikties mācībām) un “Mācību priekšrocības” (piedāvātie labumi, atvieglojumi). Saskaņā ar specifikāciju, lai padarītu mērķauditorijai pievilcīgu šo informāciju, Pretendentam nepieciešams paredzēt un izstrādāt vizuāļus šo sadaļu noformējumam (piemēram, galviņas jeb “*headers”* vai līdzīgu noformējumu). Pretendents var paredzēt arī speciāla digitālā risinājuma izstrādi visu šo sadaļu integrācijai vienkopus, kuru var iegult VIAA mājaslapā un kuru piemēri minēti specifikācijā. Pašu saturu – kampaņas tekstu sagatavošanu saskaņā ar piedāvāto kampaņas koncepciju un tās ievietošanu VIAA mājaslapā nodrošina Pasūtītājs atbilstoši savas mājaslapas kopējam stilam, uzrunas formai un līdzšinējai praksei. Speciāli izstrādāta digitālā rīka gadījumā, ja vien tas neparedz plašāka rakstura informācijas sagatavošanu saskaņā ar Pretendenta piedāvāto kampaņas koncepciju, tās saturu līdzvērtīgā apjomā nodrošina Pasūtītājs, bet tehnisku ievietošanu digitālajā rīkā - Pretendents. Paša rīka iegulšana (embedošana) VIAA mājaslapā notiek, savstarpēji sadarbojoties Pasūtītājam un Pretendentam.

**Jautājums:** *Papildus iepriekšējam jautājumam - vai vietne* [*www.muzizglitiba.lv*](http://www.muzizglitiba.lv) *ir saistīta ar šo projektu vai tas nav sasaistāms šī iepirkuma ietvaros?*

**Atbilde:** Nē, tīmekļa vietne [www.muzizglitiba.lv](http://www.muzizglitiba.lv) nav saistīta ar šo projektu un iepirkuma 1. daļu.

**Jautājums saistībā ar Nolikuma 4.2.1. punktu**: *Vai kā atbilstoša tiks uzskatīta pretendenta pieredze, ja tas būs izstrādājis un ieviesis komunikācijas kampaņu par vismaz 3 dažādiem komunikācijas taktikas instrumentiem (piemēram, sociālo mediju komunikācija, digitālā komunikācija, reklāmas risinājumi), bet kopumā komunikācijas kampaņa ir bijusi plašāka un aptvērusi arī citus komunikāciju taktikas instrumentus (piemēram, sabiedriskās attiecības, informatīvie materiāli, speciālie pasākumi) un citus īstenotājus?*

**Atbilde:** Saskaņā ar atklāta konkursa nolikuma 4.2.1.punktu kampaņas koncepcijas izstrāde un 3 dažādi komunikācijas taktikas instrumenti ir minimālā prasība kampaņas definējumam, taču komunikācijas kampaņa var būt arī plašāka un ietvert vairākus komunikācijas taktikas instrumentus, ja vien šo kampaņu ir īstenojis Pretendents.

**Jautājums saistībā ar Nolikuma 4.3.1.1. punktu**: *“Vai kā atbilstoša tiks uzskatīta projekta vadītāja pieredze, ja tas būs laika, budžeta un aktivitāšu daudzveidības ziņā (t.i. vadītas vismaz 4 aktivitātes saskaņā ar Nolikuma 4.3.1.1.1.1.punktā noteikto) vadījis komunikācijas kampaņu atbilstoši Nolikuma 4.3.1.1.1.punktā noteiktajām prasībām, bet viņa vadītā kampaņa veidojusi tikai daļu no kopējas plašākas komunikācijas kampaņas ar lielāku budžetu, plašāku aktivitāšu klāstu un papildus izpildītājiem?”*

**Atbilde:** Piedāvātā projekta vadītāja īstenotā komunikācijas kampaņa var būt daļa no plašākas komunikācijas kampaņas, ja pasūtītājs, vērtējot piedāvājumu, varēs identificēt, ka iegūtā pieredze atbilst atklāta konkursa nolikuma 4.3.1.1.apakšpunktā noteiktajām prasībām. Papildus paskaidrojam, ka, nezinot visus faktiskos apstākļus, pasūtītājs pirms piedāvājumu saņemšanas nevar izvērtēt pieredzes atbilstību nolikumā izvirzītajai prasībai. Pretendenta piedāvātā projekta vadītāja pieredzes atbilstība atklāta konkursa nolikuma 4.3.1.1.apakšpunktā izvirzītajām prasībām tiks vērtēta atbilstoši informācijai, kuru pretendents būs sniedzis piedāvājumā.

**Jautājums saistībā ar Nolikuma 4.3.1.2. un 4.3.1.3. punktu:** *“Vai saprotam pareizi, ka prasība par komunikācijas kampaņu budžetu (t.i., vismaz 50% no Nolikuma 1.6.2.1.punktā noteiktās paredzamās maksimālās iepirkuma līguma cenas) attiecas kopumā uz visu kampaņu, kurā ir iesaistīti sabiedrisko attiecību speciālists un grafiskais dizaineris, nevis tieši uz šo speciālistu veikto darbu budžetu kampaņu ietvaros?”*

**Atbilde:** Jā, ir saprasts pareizi – vismaz 50% no Nolikumā 1.6.2.1.punktānoteiktās maksimālās līguma cenas attiecas kopumā uz visu kampaņu, ne tikai sabiedrisko attiecību vai grafiskā dizainera darba izmaksām.